

Telki Község Önkormányzata

2089 Telki, Petőfi u.1.

Telefon: (06) 26 920 801

E-mail: hivatal@telki.hu

[www.telki.hu](http://www.telki.hu)

**ELŐTERJESZTÉS**

**A Képviselő-testület 2024. április 7-i rendes ülésére**

|  |
| --- |
| **Tárgyalandó napirendi pont:****Behajtási rendelet módosítása** |

**A napirendet tárgyaló ülés dátuma**: **2025. április 7.**

**A napirendet tárgyaló ülés:** **Képviselő-testület**

**Előterjesztő:** **Deltai Károly polgármester**

**Az előterjesztést készítette:** **dr. Lack Mónika jegyző**

**A napirendet tárgyaló ülés típusa:** **nyílt** / zárt

**A napirendet tárgyaló ülés típusa:** **rendes /** rendkívüli

**A határozat elfogadásához szükséges többség típusát:** egyszerű / **minősített**

**A szavazás módja:** **nyílt** / titkos

**1.Előzmények, különösen az adott tárgykörben hozott korábbi testületi döntések és azok végrehajtásának állása:**

9/2025. (II. 25.) önkormányzati rendelet

**2. Jogszabályi hivatkozások**: Telki község Önkormányzat Képviselő-testületének 9/2025. (II.25.) önkormányzati rendelete

**3.Költségkihatások és egyéb szükséges feltételeket, illetve megteremtésük javasolt forrásai: Nincs**

**4. Tényállás bemutatása:**

Telki község Képviselő-testülete 2025. február 25-i ülésén fogadta el a helyi közútjaira történő behajtás rendjéről szóló 9/2025. (II. 25.) önkormányzati rendeletét.

A rendeletben került szabályozásra az Önkormányzat törzsvagyonának részét képező helyi közutak és műtárgyak állagának megóvása, fenntartása, a helyi közutakon a biztonságos közlekedés biztosítása céljából a 7,5 tonna megengedett össztömeget meghaladó tehergépjárművek behajtási engedélyezésének eljárás rendje.

A rendelet 1.számú melléklete rögzíti a 7,5 tonna össztömeg meghaladó tehergépjárművek behajtása esetén fizetendő behajtási díj megállapításának módját és annak mértékét.

Jelen formájában a rendelet az alábbiak szerint fogalmaz *…… ,,* ***a 7,5 tonna megengedett össztömeget meghalad****ó* ***minden megkezdett tonna ……*** *tehergépjárművek után fizetendő behajtási díj mértéke: ……… Ft,, .*

A rendelet alkalmazása során megállapításra került, hogy a jogalkotói szándék valószínűleg nem arra irányult, hogy a fizetendő behajtási díj meghatározása során az össztömeget egész tonnára kerekítve kerüljön megállapításra a díj, ezért szükségesnek tartjuk a rendeleti szöveg korrigálását és a **,, minden megkezdett tonna ,,** szövegrész törlését.

Telki, 2025. március 21.

 Deltai Károly

 polgármester

**Telki Község Önkormányzata Képviselő-testületének .../.... (...) önkormányzati rendelete**

**Telki község helyi közútjaira történő behajtás rendjéről szóló 9/2025. (II. 25.) önkormányzati rendelet módosításáról**

[1] A szabályozás célja Telki Község Önkormányzat tulajdonában és kezelésében lévő helyi közutak állapotának védelme, a kisebb teherbírású utak további állagromlásának megelőzése, illetve a behajtási díjakból befolyó összeg helyi közutak karbantartásra fordítása.

[2] Telki Község Önkormányzatának Képviselő-testülete a közúti közlekedésről szóló 1988. évi I. törvény 48. § (5d) bekezdésében kapott felhatalmazás alapján, Magyarország helyi önkormányzatairól szóló 2011. évi CLXXXIX. törvény 13. § (1) bekezdés 2. pontjában meghatározott feladatkörében eljárva az Önkormányzat törzsvagyonának részét képező helyi közutak és műtárgyak állagának megóvása, fenntartása, a helyi közutakon a biztonságos közlekedés biztosítása céljából a következőket rendeli el:

**1. §**

A Telki község helyi közútjaira történő behajtás rendjéről szóló 9/2025. (II. 25.) önkormányzati rendelet 1. melléklete az 1. melléklet szerint módosul.

**2. §**

Ez a rendelet a kihirdetését követő napon lép hatályba.

*1. melléklet az .../... . (... . ... .) önkormányzati rendelethez*

1. A Telki község helyi közútjaira történő behajtás rendjéről szóló 9/2025. (II. 25.) önkormányzati rendelet 1. melléklet 1. pontjában foglalt táblázat fejléce helyébe a következő rendelkezés lép:

„

| **7,5 tonna össztömeg felett**  |
| --- |

”